b"\n_START_ARTICLE_\nCasa al carrer Sant Sebasti\xc3\xa0, 5-7\n_START_SECTION_\nDescripci\xc3\xb3\n_START_PARAGRAPH_\nSituat dins del nucli urb\xc3\xa0 de la poblaci\xc3\xb3 de Sant Pere, al nord de l'antic recinte fortificat de la vila. Forma cantonada entre els carrers de Sant Sebasti\xc3\xa0 i Fluvi\xc3\xa0._NEWLINE_Edifici de planta rectangular, amb la coberta a un sol vessant i distribu\xc3\xaft en planta baixa i tres pisos, l'\xc3\xbaltim dels quals nom\xc3\xa9s ocupa la part davantera de la cantonada i t\xc3\xa9 un terrat superior. Presenta un altre cos adossat i un jard\xc3\xad a la part sud. Totes les obertures s\xc3\xb3n rectangulars. A la planta baixa, l'acc\xc3\xa9s situat a la cantonada presenta una motllura dentada als extrems superiors. Als pisos centrals hi ha dos balcons exempts, amb les llosanes i baranes semicirculars adaptades a la cantonada de l'edifici, en sentit decreixent. Damunt del finestral de la primera planta hi ha un plaf\xc3\xb3 decorat amb l'any 1927 i les inicials \xe2\x80\x9cP R\xe2\x80\x9d. La planta superior presenta una finestra balconera i una balustrada al coronament. Les fa\xc3\xa7anes laterals tamb\xc3\xa9 tenen balcons exempts a la primera planta._NEWLINE_La construcci\xc3\xb3 est\xc3\xa0 arrebossada i pintada de blanc.\n_START_SECTION_\nHist\xc3\xb2ria\n_START_PARAGRAPH_\nCasa constru\xc3\xafda l'any 1927, tal como ho corrobora una placa commemorativa ubicada al cantonada de l'edifici, amb les sigles P Q, amb el que sembla un cor enmig separant-les, i la data mencionada sobre."